Rostislav Čada

Rostislav Čada (* 31. máj 1954, Brno) je bývalý český hokejista a tréner. 

Klubový hokej
S hokejom začal v rodnom Brne, pričom v roku 1971 získal titul juniorského majstra republiky. Za materský klub ZKL Brno hral najvyššiu súťaž Československa a až do roku 1980 bol verný materskému klubu s malou výnimkou v Jihlave. Kariéru ukončil v Žďári nad Sázavou. 

Trénerská kariéra
Rostislav Čada začínal trénerskú kariéru v Úvoze ako tréner mládeže. Čada vyštudoval pedagogickú fakultu, získal trénerské vzdelanie a športové triedy v Zetore trénoval od roku 1984. Nasledoval prechod do Ingstavu a nakoniec do extraligového Zetoru. Kariéru profesionálneho trénera  rozbehol vo švajčiarskom klube HC Ascona v druhej najvyššej švajčiarskej súťaži. V tomto klube bol trénerom a zároveň mal na starosti po trénerskej stránke i chod celého klubu ako šéftréner. V roku 1995 prestúpil do popredného švajčiarskeho klubu HC Ambri-Piotta. Tam pôsobil najskôr ako šéftréner mládeže, potom tréner juniorov a v posledných troch rokoch ako asistent a neskôr hlavný tréner A-tímu švajčiarskeho klubu. V roku 1999 doviedol Ambri k víťazstvu v Kontinentálnom pohári v Košiciach - na zimnom štadióne na Kavečianskej. V sezóne 1999/2000 viedol toto švajčiarske mužstvo ako hlavný tréner v Superpohári, kde proti sebe bojoval víťaz EPM Metallurg Magnitogorsk proti HC Ambri Piotta, víťazovi Kontinentálneho pohára. Svoje pôsobenie v HC Ambri-Piotta ukončil Čada kvôli menším zdravotným problémom v sezóne 2002/03. Po návrate do Česka sa ujal trénerského žezla v prvoligovej Třebíči, odkadiaľ prestúpil po sezóne do Plzne. Na lavičke extraligovej Plzne celú sezónu neostal a v priebehu ročníka ho nahradil Miroslav Přerost. Čada sa potom ujal juniorky Komety Brno aby sa v lete 2005 vrátil do Švajčiarska, kde prevzal juniorku Klotenu. Po roku zavítal po prvýkrát na Slovensko, kde sa stal hlavným tréneromHC Slovan Bratislava. Ani túto sezónu, ale do konca nedotiahol, keď ho v Slovane nahradil Zdeno Cíger. Nasledovalo pôsobenie v Brne a neskôr prešiel  do Košíc. Po zisku striebra v sezóne 2007/08 si to Čada nasmeroval do dôverne známeho prostredia, ktoré mu poskytoval švajčiarsky klub HC Ambri-Piotta. V ďalšej sezóne 2009/2010 sa vrátil do Košíc, kde vystriedal Antona Tomka, ktorý odišiel z Košíc po zisku majstrovského titulu. Rostislav Čada však perfektne zapadol do klubu a získal v ďalších 2 sezónach s Košicami titul majstra SR a tým pádom sa stali Košice jediným klubom zo Slovenska, ktorý získal majstrovský titul 3x v rade. Po úspešnej sezóne 2010/2011 odchádza Rostislav Čada trénovať klub Avangard Omsk.

 KLUB Sezóna Liga Úloha v tíme PoznámkyHC Kometa Brno 1984-1985CZE U18Trénerdeti pod 12 rokov 1985-1986CZE U18Trénerdeti pod 12 rokov1986-1987	CZE U18Trénerdeti pod 12 rokov1987-1988CZE U18Trénerdeti pod 12 rokov 1989-1990CZEAsist. trénera2004-2005CZE2Trénerod Novembra2006-2007CZETrénerod Januára2007-2008CZE2Trénerdo JanuáraSK Kralovo pole1988-1989	CZE2Asist. tréneraHC Ascona1990-1991	SUI3Tréner1991-1992	SUI3Tréner1992-1993	SUI3Tréner1993-1994	SUI3Tréner1994-1995	SUI3TrénerHC Ambri-Piotta1995-1996	 Elite Jr. ATréner1996-19967 Elite Jr. ATréner1997-1998NLAAsist. trénera1998-1999NLAAsist. trénera1999-2000NLAAsist. trénera2000-2001NLAAsist. trénera2001-2002NLATréner2002-2003NLATrénerodišiel zo zdrav. dôvodov2008-2009NLATrénernahradil Johna HarringtonaSK Horacka Slavia Trebic 2002-2003	CZE2Trénerod DecembraHC Plzeň 2003-2004	CZETrénerod DecembraKloten Flyers U20 2005-2006	 Elite Jr. ATrénerod DecembraHC Košice2007-2008	SVKTréner2009-2010	SVKTréner2010-2011SVKTrénerAvangard Omsk 2011-2012	KHLTrénerHC Slovan Bratislava 2006-2007	SVKTrénerdo Decembra 2012-2014	KHLTréner

Kategória:Narodenia v 1954
Kategória:Českí hokejisti
Kategória:Českí hokejoví tréneri